# **Percepcija e-knjige studentske populacije na primjeru studenata osječkog Sveučilišta**

Boris Badurina

boris.badurina@ffos.hr

Hrvojka Serdarušić

hserdarusic@ffos.hr

Sveučilište J. J. Strossmayera u Osijeku, Filozofski fakultet, Odsjek za informacijske znanosti

Cilj rada je dati, barem djelomično, odgovor na pitanje kako studenti percipiraju e-knjigu vodeći računa o pojavnosti e-knjige s kojom se susreću te kako je definiraju. U radu se prikazuju rezultati istraživanja provedenog na studentskoj populaciji uglavnom Sveučilišta u Osijeku kojim je obuhvaćeno poznavanje tehnologije kako uređaja namijenjenih čitanju tako i s njima povezanih formata e-knjige, te stavovi o različitim aspektima e-knjige. Rezultati istraživanja pokazuju da se iskustvo e-knjige ispitanih studenti uglavnom odnosi na elektroničke, pdf verzije tiskanih knjiga. Uređaju koji se koriste za čitanje su uglavnom računala, u manjoj mjeri tablet računala dok se e-čitači gotovo uopće ne koriste. U pogledu vrste literature studenti u značajno većoj mjeri u e-obliku čitaju znanstvenu odnosno stručnu ili ispitnu literaturu nego književnost ili publicistiku. Drugim riječima ispitnu literaturu. Takva situacija uvelike utječe na stavove o e-knjizi te na shvaćanje samog pojama e-knjige.

Ključne riječi: e-knjiga, studentska populacija, percepcija e-knjige, definicija e-knjige